ร้านอยู่คู่ขนานวงแหวนกาญจนาตะวันออก เข้าทางถนนบางนาประมาณกม.8 เลี้ยวซ้ายเลียบวงแหวนให้อยู่เลนส์ซ้ายสุด ตรงมา (เลยจุดยูเทิร์นใต้สะพานเล็กน้อย) ร้านอยู่ซ้ายมือ

ที่จอดรถกว้างขวาง มีที่นั่งหลายโซน ริมทะเลสาบ ตกแต่งสวยงาม กว้างสบาย ไม่เบียดเสียด มีซุ้มที่นั่ง มีโซนกลางแจ้ง มีโซนหลังคา วิวดีตามชื่อ มีพัดลมเป่ากันยุงให้
มีดนตรีสด บางวันก็ร้องดี บางวันก็เฉยๆ 
ห้องน้ำสะอาด

คนพาลูกหมามา สามารถแจ้งพนักงานให้พาไปนั่งโซนหมาเข้าได้ พนักงานมีถ้วยเล็กๆให้ใส่น้ำ ใส่อาหารให้น้องหมาด้วย

พนักงานบริการดี ฝนตกก็จัดการย้ายที่ให้อย่างรวดเร็ว พูดจาดี
อาหารมาเร็วมาก ไม่เคยต้องรอนานเลย แป๊บเดียวเต็มโต๊ะ

มาทาน 3 ครั้งแล้ว สั่งเมนูอะไร ก็อร่อย ได้มาตรฐานทุกครั้ง
เมนูที่สั่งประจำคือ 
-เกี๊ยวห่อชีส สั่งมาทานเล่น กรอบ อร่อย ชีสเยอะ รู้สึกเหมือนจะใส่หมูสับด้วยนิดนึง จานใหญ่ สั่งทุกครั้ง อร่อยทุกครั้ง
-แซลมอนพันกุ้ง เป็นกุ้งและแซลมอนดิบ ราดซอสคล้ายๆน้ำจิ้มซีฟู้ด อารมณ์เหมือนกุ้งแช่น้ำปลา มีมะระ มีกระเทียม รสจัด เปรี้ยว แซบอร่อย กุ้งสดอร่อยดี แซลมอนบางๆรสชาติกลางๆ แต่ก็สด พร้อมน้ำจิ้มซีฟู้ดรสแซ่บ อร่อยดี
-ลาบหมูทอด กรอบ อร่อยตามมาตรฐาน เสิร์ฟพร้อมผักสด
-แกงเหลืองปลาแซลมอน เสิร์ฟเป็นหม้อไฟ ให้เนื้อปลาเยอะดี น้ำแกงเหลืองเข้มข้น เผ็ดร้อน เปรี้ยว กลมกล่อม รสชาติไปทางแกงส้มทางภาคใต้ อร่อย ????
-ผัดผักบุ้งหยก ผัดน้ำมันหอย พริก กระเทียม รสชาติโอเค ตามมาตรฐาน
-ต้มแซบเนื้อตุ๋น เสิร์ฟเป็นหม่อไฟ รสชาติเข้มข้น อร่อย เปรี้ยวนำ เนื้อนุ่มไม่เหนียว

ราคาสูงหน่อยตามปริมาณและบรรยากาศ ถือว่าสมเหตุสมผลคุ้มค่า

มากี่ครั้งก็ประทับใจ สั่งอะไรก็ไม่ผิดหวัง ที่สำคัญคือพาน้องหมามาได้ แยกโซนให้ ไม่เดือดร้อนใคร จะมาอีกบ่อยๆ